বানিয়াচং প্রতিনিধি ॥ বানিয়াচং উপজেলার গুনই গ্রামের আলোচিত আব্দুল বাছিত হত্যার বাদী নিহতের স্ত্রী মমতা বেগম নিরাপত্তাহীনতায় ভূগছেন। এ ব্যাপারে একই গ্রামের আব্দুর রাজ্জাক সহ ৮ জনের নামে বানিয়াচং থানায় গত ১২ আগস্ট একটি জিডি এন্ট্রি দায়ের করেন। যার নং- ৫৩৮। তিনি জানান, মামলার চার্জসীট থেকে ১০ জন আসামীর নাম বাদ দেওয়ায় আদালতে তিনি নারাজী দেন। এরই প্রেক্ষিতে অধিকতর তদন্তের জন্য মামলাটি সিআইডিতে প্রেরণ করা হয়। চার্জসীট থেকে বাদ দেওয়া বিবাদীরা তাকে ভয়ভীতি ও হুমকী প্রদর্শন করছে। উল্লেখ্য যে, গত ২০১৪ সনের ১১ অক্টোবর ধুলিয়া-ঘাটুয়ার নিকট নৃশংসভাবে অসহায় মমতার স্বামী আততায়ীদের হাতে খুন হয়। এব্যাপারে তিনি বাদী হয়ে থানায় মামলা দায়ের করেন।